Ըն­կեր Հ­րայր ­Մա­րու­խեա­նի գա­ղա­փա­րա­կան դի­ման­կա­րի ու­րո­ւագծ­ման դի­տան­կիւ­նէն՝ կա­րե­ւոր նշա­նա­կու­թիւն ու­նի ա­նոր սերն­դա­կից ու պաշ­տօ­նա­կից ըն­կեր­նե­րուն վե­րա­բե­րեալ այս յղու­մը, ո­րով­հե­տեւ տա­րա­գիր ­Դաշ­նակ­ցու­թեան կեան­քին մէջ սերն­դա­փո­խու­թիւն ա­ռա­ջաց­նե­լու շար­ժու­մին ղե­կա­վար­նե­րը ե­ղան ա­նոնք՝ միաս­նա­բար՝ հա­ւա­քա­կան մտա­ծո­ղու­թիւն զար­գաց­նե­լով եւ հա­ւա­քա­կան ղե­կա­վա­րու­թեամբ ա­ռաջ­նոր­դե­լով ար­դէն սփիւռ­քեան կազ­մա­ւոր­ման իր փու­լը ամ­բող­ջա­ցու­ցած Հ.Յ.Դ. կազ­մա­կեր­պու­թիւ­նը։ Ա­նոնց գա­ղա­փա­րա­կան ներդ­րու­մին ու կազ­մա­կեր­պա­կան ղե­կա­վար­ման ո­ճին ար­գա­սի­քը ե­ղաւ Հ.Յ.Դ. ­Բիւ­րո­յի բա­րո­յա­կան հե­ղի­նա­կու­թեան բարձ­րա­ցու­մը։